У Кёнігсбергу нейкі беларускі нацыяналіст завербаваў Алега Стахоўскага ў школу нямецкай вайсковай разведкі ў Дальвіцы. Падраздзяленне, якое складалася амаль выключна з беларусаў, вядомае як “Спецыяльны беларускі батальён “Дальвіц”. Там апынулася нямала знаёмых і землякоў Стахоўскага. Паводле нямецкіх планаў, яны праходзілі спецыяльную падрыхтоўку, каб пасля дэсантавання ў савецкім тыле арганізоўваць дыверсіі на камунікацыях, здзяйсняць тэракты, праводзіць антысавецкую прапаганду. Беларускае кіраўніцтва спадзявалася падрыхтаваць кіраўнічыя кадры для беларускага партызанскага руху, які планавалася разгарнуць у БССР.